BRATISLAVA 7. mája (SITA/AFP) - Mestská rada v sicílskom Palerme najala 110 nových vodičov autobusov, pričom ani jeden z nich nemá vodičské oprávnenie na šoférovanie autobusu. Prijímanie vodičov do mestskej dopravy prišlo pred miestnymi voľbami, ktoré sa uskutočnia 13. a 14. mája. Počas predvolebných období na Sicílii často prichádza k odhaleniam pochybných prijímaní do zamestnania, ktoré kritici označujú ako nekalú praktiku pri získavaní voličských hlasov. Taliansky denník Corriere della Sera v piatok informoval o nábore vodičov autobusov, pričom správu potvrdil aj zdroj blízky miestnemu dopravnému podniku. "Pre túto chvíľu s nimi nemáme čo robiť. Kým nebudú mať potrebné oprávnenie, budeme ich platiť a čakať," dodal zdroj.